Patvirtinta Lietuvos Triatlono Federacijos TVIRTINU:

Vykdomojo Komiteto posėdyje Lietuvos Triatlono Federacijos prezidentas

2016 01 07 Dainius Kopūstas

 2016 01 07

**LIETUVOS TRIATLONO FEDERACIJOS 2016 M. REITINGO SISTEMOS TAISYKLĖS**

Lietuvos Triatlono Federacijos reitinge gali dalyvauti visi sportininkai, turintys LTF galiojančią licenciją. Dėl individualios LTF licencijos įsigijimo tvarkos kreipkitės adresu: ramune@triatlonas.lt

Pirmoje lentelėje pateikiamos 2016 m. reitinginės varžybos. Sportininko reitingo taškai skaičiuojami pagal amžiaus grupę. Sportininkai, dalyvaujantys elito amžiaus grupėje, praranda galimybę gauti taškus savo amžiaus grupėje. Sportininkai, dalyvaujantys mėgėjų amžiaus grupėje, į reitingą neįtraukiami.

**1 lentelė. 2016 metų reitinginės varžybos**

|  |  |  |  |  |
| --- | --- | --- | --- | --- |
| **Nr** | **Varžybos** | **Miestas** | **Numatoma data** | **Varžybų koeficientas** |
| 1 | Lietuvos žiemos triatlono čempionatas | Vilnius | 2016 02 13 | 1 |
| 2 | Lietuvos žiemos akvatlono čempionatas | Kaunas | 2016 03 26 | 1 |
| 3 | B. Abramaičio triatlono taurė (baseino triatlonas). | Utena | 2016 04 30 | 1 |
| 4 | Lietuvos kroso triatlono čempionatas | Vilnius | 2016 05 21 | 1 |
| 5 | Atviras Lietuvos triatlono čempionatas (standartinė distancija) ir European Junior Cup (sprinto distancija). Baltic cup etapas | Kupiškis | 2016 06 03-04 | 1,2 |
| 6 | Lietuvos ilgo nuotolio triatlono čempionatas | Ėriškiai, Panevėžio r. | 2016 06 18 | 1 |
| 7 | Lietuvos akvatlono čempionatas | Trakai | 2016 07 16 | 1 |
| 8 | Lietuvos sprinto triatlono čempionatas | Ėriškiai | 2016 08 06 | 1,1 |
| 9 | Atviras Lietuvos duatlono čempionatas, Baltijos taurės finalinis etapas | Panevėžys | 2016 10 01 | 1 |

**Pastaba.** Varžybų vieta ir data gali keistis iki 2016 02 01

\*Dėl oro sąlygų (sniego nebuvimo) varžybų data gali keistis.

**Taškų skaičiavimo principai:**

Už pirmą vietą skiriama 6 taškai, už 2 vietą – 5 , už 3 vietą – 4, už 4 vietą – 3, už 5 vietą – 2, už 6 ir žemesnes vietas – 1 taškas. Taškai dauginami iš 1 lentelėje pateiktų koeficientų. Skaičiuojant taškus skaičiuojami visi dalyvavę Lietuvos sportininkai. Neturintys LTF galiojančios licencijos neįtraukiami į reitingą.

**Papildomos pastabos:**

* Skaičiuojant reitingo taškus sportininkams, varžybų rezultatuose išfiltruojami tik Lietvos sportininkai ir jiems suteikiamos vietos nuo 1 pagal rezultatus.
* Sportininkui skaičiuojami reitingo taškai tik toms varžyboms, kurių metu jis jau turi įsigijęs LTF licenciją.
* Sporto ir mėgėjų grupėms reitingo taškai neskiriami;
* Reitingo taškai skiriami tik dalyvaujantiems savo amžiaus grupės distancijoje.
* Reitingo taškai skaičiuojami suaugusiems: 7-iems geriausiems sportininko startams, būtina sudalyvauti 4-iuose startuose; jaunimui iki 18 m. (gimusiems 1998 ir vėlesniais metais) – skaičiuojame reitingą 6 startams. Minimalus startų skaičius – 3.
* Reitingo taškai skaičiuojami pagal bendroje įskaitoje savo amžiaus grupėje užimtą vietą. T.y. jei varžybų dalyvis bendroje įskaitoje savo amžiaus grupėje finišavo trečias, tačiau pirmas tarp licencijuotų narių, jam bus skiriami ne pirmos vietos, o trečios vietos taškai.
* Jei sportininkas skirtingose varžybose dalyvauja skirtingose grupėse (tarkime, vienose varžybose dalyvauja savo amžiaus grupėse, o kitose – elito grupėje), tada taškai atitinkamai skiriami toje amžiaus grupėje, kurioje startavo sportininkas. Tokiu būdu, sportininko pavardė reitinge gali figūruoti du kartus skirtingose amžiaus grupėse (taškai nesumuojami).
* Jei sportininkas sezono metu pakeitė klubą, jo taškai yra skaičiuojami tam klubui, į kurio sąrašą jis buvo įtrauktas, pateikiant klubo narių sąrašą sezono pradžioje.
* Jei sezono metu klubas pasipildė naujais nariais, tačiau iki balandžio 30 d. nepateikė atnaujinto klubo narių sąrašo, šie nariai į klubo reitingą nėra įtraukiami, tačiau gali dalyvauti asmeniniame reitinge.
* Metų gale bus pateikta sportininkų, pagal atskiras amžiaus grupes, bei klubų galutinė rikiuotė.
* Jei du varžybų dalyviai surenka vienodą skaičių taškų, laimėtojas išaiškinamas pagal Lietuvos triatlono čempionato (Kupiškis) užimtą vietą (geresnį laiką). Jei taškų suma vistiek lygi, atsižvelgiama į Lietuvos sprinto čempionato rezultatus. Aukštesnę vietą užėmusiam dalyviui Lietuvos sprinto čempionate, yra skiriama aukštesnė vieta bendrojoje reitingo įskaitoje.
* Lietuvos triatlono federacija pasilieka galimybę koreguoti reitingo skaičiavimo sistemą, jei bus pastebėti netikslumai.
* Reitingas skaičiuojamas tiems triatlono klubams, kurie yra licencijuoti LTF, susimokėję metinius mokesčius ir yra pateikę sąrašus iki kiekvienų metų sausio 25 d.

Pasiūlymus ar pastabas dėl reitingo skaičiavime pastebėtų netikslumų siųskite adresu: ***ramune@triatlonas.lt***

**REITINGO APDOVANOJIMAI 2016 M.**

Sportininkams, laimėjusiems 2016 metų Lietuvos čempionato reitinge I-as vietas, suteikiama 50% nuolaida startiniam mokesčiui visose 2017 m. LTF kalendoriaus varžybose.

Elito grupės sportininkai už pirmąsias vietas reitinge, papildomai gauna daiktinius prizus ir yra įtraukiami į Lietuvos triatlono rinktinės sąrašus.